stanford-oval/wikipedia huggingface dataset:
ซันตามาริอาดัลมาร์ (บาร์เซโลนา)
ประวัติ

หลักฐานที่กล่าวถึงโบสถ์ซันตามาริอาดัลมาร์เขียนเป็นครั้งแรกเขียนขึ้นในปี ค.ศ. 998 การก่อสร้างของตัวโบสถ์ปัจจุบันเริ่มขึ้นโดยแคนนอนแบร์นัต ลัลล์ผู้ได้รับแต่งตั้งให้เป็นอัครพันธบริกรของโบสถ์ในปี ค.ศ. 1324 การก่อสร้างเริ่มขึ้นเมื่อวันที่ 25 มีนาคม ค.ศ. 1329 เมื่อมีการวางศิลาฤกษ์โดยพระเจ้าอัลฟอนโซที่ 4 แห่งอารากอน จากจารึกบนศิลาทั้งในภาษาละตินและกาตาลาหน้าโบสถ์ สถาปนิกผู้รับผิดชอบการก่อสร้างคือเบอร็องแกร์ เดอ มงตากู (ผู้ออกแบบ) และ ราโมน เดสปุยก์ การก่อสร้างได้รับการสนับสนุนจากสมาคมพ่อค้าต่าง ๆ ของบาร์เซโลนาโดยตลอด ผนัง, ชาเปล และด้านหน้าสร้างเสร็จในปี ค.ศ. 1350 ในปี ค.ศ. 1324  ก็ได้เกิดเพลิงไหม้ที่สร้างความเสียหายให้แก่ส่วนสำคัญของสิ่งก่อสร้าง เมื่อวันที่ 3 พฤศจิกายน ค.ศ. 1383 ก็ได้มีการวางศิลาก้อนสุดท้ายของวัด ในปี ค.ศ. 1428 แผ่นดินไหวทำลายหน้าต่างกุหลาบด้านตะวันตกของโบสถ์ โครงสร้างของหน้าต่างบานใหม่ที่สร้างขึ้นแทนเป็นแบบกอทิกวิจิตรสร้างเสร็จในปี ค.ศ. 1459 ปีต่อมาก็ได้มีการประดับกระจกบนหน้าต่าง รูปสลักบนแท่นบูชาเอกถูกทำลายโดยเพลิงในปี ค.ศ. 1936 ในคริสต์ศตวรรษที่ 19 ก็ได้มีการสร้างชาเปล Blessed Sacrament ขึ้น
ภายนอก

ลักษณะตัวอาคารภายนอกที่ดูหนักและขึงขังที่ดูจะตัดกับภายใน ล้อมรอบด้วยถนนซอกซอยอันแคบของลาริเบรา ที่ทำให้ยากต่อการมองสิ่งก่อสร้างทั้งหมดได้โดยรวดเดียว นอกจากมุมมองจากถนนมอเรเรสและจากจตุรัสซานตามาเรียที่เดิมเป็นสุสาน มุมมองจากจตุรัสเป็นด้านตะวันตกของวัดที่เห็นหน้าต่างกุหลาบ ขนาบประตูสองข้างเป็นรูปสลักของนักบุญปีเตอร์และนักบุญพอล หน้าบันเป็นภาพพระเยซูขนาบด้วยพระแม่มารีและนักบุญจอห์น
หอตะวันตกเฉียงเหนือสร้างเสร็จในปี ค.ศ. 1496 แต่หอที่คู่กันมิได้สร้างเสร็จจนกระทั่งปี ค.ศ. 1902;
ภายใน

ตรงกันข้ามกับภายนอกตัวอาคาร ภายในให้ความรู้สึกว่าเบาและโล่ง ผังภายในเป็นแบบบาซิลิกาโดยมีทางเดินสามทางโดยไม่มีส่วนที่เป็นแขนกางเขน และไม่มีสิ่งกีดขวางระหว่างทางเดินกลางและบริเวณพิธี เพดานเป็นเพดานสันแบบง่าย ๆ ที่รองรับด้วยเสาแปดเหลี่ยมเพรียวสูง ที่ทำให้แสงตะวันส่องลงมาภายในตัวอาคารได้เต็มที่จากหน้าต่างชั้นบน
นอกจากนั้นภายในตัวอาคารก็แทบจะไม่มีสิ่งตกแต่งที่เป็นรูปลักษณ์ต่าง ๆ เช่นที่พบในวัดอื่น ๆ ในบาร์เซโลนาเช่นที มหาวิหารซานตายูเลเลีย หรือโบสถ์ซันตามาเรียเดลปี หลังจากที่ถูกทำลายในเพลิงไหม้ในปี ค.ศ. 1936 ระหว่างที่เกิดกรณีการประท้วงนักบวชกันขึ้น ในบรรดาสิ่งสำคัญที่ถูกทำลายไปก็รวมทั้งแท่นบูชาแบบบาโรกโดยเดโอดัต คาซาโนเวส และซาลบาร์ดอร์ เกอร์รี
สิ่งสำคัญที่หลงเหลืออยูก็ได้แก่หน้าต่างประดับกระจกสีจากยุคต่าง ๆ
ดูเพิ่ม

คริสต์ศาสนสถาน
สถาปัตยกรรมกอทิก
แผนผังมหาวิหาร
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โบสถ์ซันตามาริอาดัลมาร์
360º virtual immersive panorama of the church of Santa Maria del Mar เก็บถาวร 2009-07-20 ที่ เวย์แบ็กแมชชีน
Photos
สมุดภาพ

กุลีแห่งลาริเบราผู้มีส่วนในการช่วยก่อสร้างโบสถ์เหนือประตูทางเข้าหลัก
ภายใน
บริเวณพิธีด้านตะวันออกที่ได้รับการบูรณะในปี 1967
ด้านตะวันตกมองจากภายในแสดงให้เห็นความกว้างของทางเดินกลางและทางเดินข้าง
หน้าต่างกุหลาบ
ทะเลสาบคังคาตลโอ

| ทะเลสาบคังคาตลโอ |
| --- | --- |
Ganga Talab; Grand Bassin
ทะเลสาบคังคาตลโอในประเทศมอริเชียส
ทะเลสาบคังคาตลโอ
ที่ตั้ง: ประเทศมอริเชียส
พิกัด: 20°25′05″S 57°29′31″E﻿ / ﻿20.41806°S 57.49194°E﻿ / -20.41806; 57.49194
ชื่อในภาษาแม่: गंगा तलाव  (มราฐี)

ความสูงของพื้นที่: 550 เมตร (1,800 ฟุต)

เมือง: Savanne
ทะเลสาบคังคา  (ฮินดี: गङ तलओ คังคาตลโอ) หรือ ทะเลสาบใหญ่ (ฝรั่งเศส: Grand Bassin) เป็นทะเลสาบขนาดใหญ่ ตั้งอยู่ในเขตซาแวนน์ ประเทศมอริเชียส และเป็นสถานที่แสวงบุญและศักดิ์สิทธิ์ของชาวฮินดูในมอริเชียส
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คังคาตลโอ
ทาชเคนต์

| ทาชเคนต์ |
| --- | --- |
เมืองหลวง
ตามเข็มจากด้านบน: นครทาชเคนต์, โรงแรมฮิลตันทาชเคนต์, ฮูมอไอซ์โดม, พิพิธภัณฑ์อามีร์ตีมูร์, รัฐสภาทาชเคนต์, อาสนวิหารแม่พระอัสสัมชัญนิรมล, ทาชเคนต์ยามค่ำคืน
   ธง ตรา
สมญา: ตอช ("หิน")
คำขวัญ: Kuch Adolatdadir! ("ความแข็งแกร่งอยู่ในความยุติธรรม!")
ทาชเคนต์แสดงแผนที่อุซเบกิสถานทาชเคนต์แสดงแผนที่เอเชียตะวันตกและเอเชียกลางทาชเคนต์แสดงแผนที่ทวีปเอเชีย
พิกัด: 41°18′N 69°16′E﻿ / ﻿41.300°N 69.267°E﻿ / 41.300; 69.267
ประเทศ:  อุซเบกิสถาน
ตั้งรกราก: 500–300 ปีก่อน ค.ศ.
การปกครอง
 • ประเภท: เทศบาลนคร
 • นายกเทศมนตรี: Jahongir Ortiqhojaev
พื้นที่
 • ทั้งหมด: 334.8 ตร.กม. (129.3 ตร.ไมล์)
ความสูง: 455 เมตร (1,493 ฟุต)
ประชากร (1 มกราคม 2020)
 • ทั้งหมด: 2,571,668 คน
เขตเวลา: UTC+5
รหัสพื้นที่: 71
เอชดีไอ (2017): 0.793 สูง
เว็บไซต์: tashkent.uz
ทาชเคนต์ (อังกฤษ: Tashkent, ออกเสียง: /tæʃˈkɛnt, tɑːʃ-/) หรือ ตอชเกนต์ (อุซเบก: Toshkent/Тошкент/تاشکند, ออกเสียง: [tɒʃˈkent]) หรือชื่อเก่า ชอช (เปอร์เซีย: چاچ) เป็นเมืองหลวงและเมืองใหญ่สุดของประเทศอุซเบกิสถาน รวมถึงเป็นเมืองที่มีประชากรมากที่สุดในภูมิภาคเอเชียกลาง โดยมีประชากร 2,485,900 คนในปี 2018 เมืองตั้งอยู่ทางตะวันออกเฉียงเหนือของประเทศ ใกล้พรมแดนกับประเทศคาซัคสถาน
ในอดีต ทาชเคนต์ในยุคก่อนอิทธิพลอิสลามในกลางคริสต์ศตวรรษที่ 8 เป็นเมืองที่ได้รับอิทธิพลจากวัฒนธรรมซอกเดียและเติร์ก หลังจากที่เมืองถูกเจงกีส ข่าน ทำลายในปี 1219 ทาชเคนต์เกิดขึ้นใหม่ภายใต้ความมั่งคั่งจากเส้นทางสายไหม ระหว่างคริสต์ศตวรรษที่ 18–19 เมืองตั้งขึ้นเป็นนครรัฐเอกราช ก่อนจะถูกอาณาจักรข่านโกกอนพิชิต ในปี 1865 ทาชเคนต์ถูกรวมเข้าในจักรวรรดิรัสเซียและกลายเป็นเมืองหลวงของเตอร์กิสถานของรัสเซีย ในสมัยสหภาพโซเวียต ทาชเคนต์เติบโตอย่างมากและประสบกับการเปลี่ยนแปลงทางประชากรจากการเนรเทศผู้คนมาอยู่ที่นี่ ส่วนใหญ่ของนครถูกทำลายจากเหตุแผ่นดินไหวเมื่อปี 1966 ก่อนจะได้รับการสร้างขึ้นใหม่ในฐานะนครโซเวียตตัวแบบ และเป็นเมืองใหญ่ที่สุดเป็นอันดับสี่ของสหภาพโซเวียตในเวลานั้น เป็นรองเพียงมอสโก, เลนินกราด และเคียฟ
ทาชเคนต์คงสถานะเป็นเมืองหลวงของประเทศอุซเบกิสถานหลังได้รับเอกราชเรื่อยมา ประชากรส่วนใหญ่ในปัจจุบันเป็นชาวอุซเบก และในปี 2009 เมืองเฉลิมฉลอง 2,200 ปีแห่งประวัติศาสตร์ลายลักษณ์อักษร
ทะเลอะซอฟ

ทะเลอะซอฟ
ทะเลอะซอฟ (อังกฤษ: Sea of Azov; รัสเซีย: Азо́вское мо́ре; ยูเครน: Озівськe мо́ре หรือ Азо́вське мо́ре; ตาตาร์ไครเมีย: Azaq deñizi) เป็นทะเลที่ตื้นที่สุดในโลก โดยมีความลึกที่สุดเพียง 14 เมตร หรือ 46 ฟุต เชื่อมต่อช่องแคบเคียร์ชสู่ทะเลดำทางตอนใต้ บริเวณทางตอนเหนือติดกับประเทศยูเครน และติดกับประเทศรัสเซียทางตะวันออก และทางตะวันตกติดกับแหลมไครเมีย และแม่น้ำดอนก็ไหลลงทะเลอะซอฟด้วย
ทิคัมพร

ภาพถ่ายสาธุทิคัมพร (นักบวช) รูปหนึ่งต่อหน้ารูปสลักตีรถังกรองค์หนึ่งในถ้ำเอโลรา ในภาพสังเกตได้ว่าถือไม้กวาด "ปิจฉี" ในมือ และมีการสวมผ้าปกปิดอวัยวะเพศเนื่องจากเป็นสถานที่ราชการ
ทิคัมพร (สันสกฤต: दिगम्बर) เป็นหนึ่งในสองนิกายหลักของศาสนาเชน อีกนิกายหนึ่งคือเศวตามพร คำว่า "ทิคัมพร" มาจากภาษาสันสกฤตคำว่า "ทิค" (ทิศทาง, ฟ้า) และ "อัมพร" (นุ่งห่ม) แปลว่า ผู้มีฟ้าเป็นเครื่องนุ่งห่ม
สาธุทิคัมพร (นักบวช) จะเปลือยทั้งร่างกาย และพก "ปิจฉี" (पिच्छी) คือไม้กวาดขนาดเล็กที่ทำจากหางนกยูงที่ร่วงแล้ว (ใช้ในการปัดกวาดพื้นดินก่อนจะเดินหรือนั่ง เพื่อป้องกันไม่ให้เผลอเหยียบหรือนั่งทับสัตว์เล็ก ๆ บนดิน เช่น แมลง) พก "กมัณฑลุ" คือกระบอกใส่น้ำทำจากไม้ และพก "ศาสตระ" คือคัมภีร์ โดยทั่วไปสาธุทิคัมพรเปลือยทั้งร่างกายโดยไม่มีการปกปิดอวัยวะเพศ ยกเว้นในกรณีที่ต้องเข้าสถานที่ชุมชนหรือสถานที่สาธารณะ เจ้าหน้าที่จะรบกวนให้มีการสวมกางเกงปกปิดอวัยวะเพศ
ทิคัมพรมีความเชื่อว่าสตรีไม่สามารถหลุดพ้นสังสารวัฏ (เข้าถึงโมกษะ) ได้ หากจะหลุดพ้นได้จริง ๆ ต้องเวียนว่ายตายเกิดใหม่เป็นบุรุษก่อนจึงจะสามารถหลุดพ้นได้ในชาติที่เกิดเป็นบุรุษ
ทิสปุระ

| ทิสปุระ |
| --- | --- |
ย่านชานเมือง
อาคารกลาง สภานิติบัญญัติรัฐอัสสัมแห่งใหม่
ทิสปุระแสดงแผนที่คุวาหาฏีทิสปุระแสดงแผนที่รัฐอัสสัมทิสปุระแสดงแผนที่ประเทศอินเดีย
พิกัด:  26°8′23″N 91°47′33″E﻿ / ﻿26.13972°N 91.79250°E﻿ / 26.13972; 91.79250
ประเทศ: อินเดีย
รัฐ: อัสสัม
อำเภอ: มหานครกามรูป
การปกครอง
 • ประเภท: สภาเทศบาล
 • องค์กร: สภาเทศบาลคุวาหาฏี
 • ผู้ว่าการ: กุหลาบ จันทะ กาตาริยา
ความสูง: 55–290 เมตร (180−955 ฟุต)
ประชากร (2011)
 • ทั้งหมด: 534,872 คน
ภาษา
 • ทางการ: อัสสัม
เขตเวลา: UTC+5:30 (IST)
PIN: 781005
รหัสโทรศัพท์: 91 - (0) 361 - XX XX XXX
รหัส ISO 3166: IN-AS
ทะเบียนพาหนะ: AS - 01
ทิสปุระ (ฮินดี: दिसपुर), ทิฉปุระ (อัสสัม: দিছপুৰ, ออกเสียง: [ˈdispuɹ] ( ฟังเสียง)) หรือ ดิสพัวร์ (อังกฤษ: Dispur, /dɪsˈpʊər/) เป็นเมืองหลวงของรัฐอัสสัม ประเทศอินเดีย และเป็นย่านชานเมืองของคุวาหาฏี ทิสปุระกลายมาเป็นเมืองหลวงรัฐอัสสัมในปี 1973 หลังชิลลองซึ่งในตอนนั้นเป็นเมืองหลวงถูกแยกออกไปอยู่กับรัฐเมฆาลัยที่ขีดแบ่งออกมาจากรัฐอัสสัม
ทิสปุระเป็นศูนย์กลางการปกครองของรัฐบาลรัฐอัสสัม นอกจากนี้ในทิสปุระยังเป็นที่ตั้งของพสีสถาศรม และศังกรเทวกาลเกษตร ซึ่งมีความสำคัญทางวัฒนธรรม และ ศูนย์ประมูลชาคุวาหาฏี
ตีโต บีลานอบา

| 0 | 1 | 2 | 3 |
| --- | --- | --- | --- |
 ไฟล์:Tito Vilanova (2012).jpg
ข้อมูลส่วนตัว
ชื่อเต็ม:  ฟรันเซสก์ บีลานอบา อี บาโย
เกิด:  17 กันยายน ค.ศ. 1968(1968-09-17)
เกิดที่:  เบลย์ไกราเดมปูร์ดา ประเทศสเปน
เสียชีวิต:  25 เมษายน ค.ศ. 2014(2014-04-25) (45 ปี)
เสียชีวิตที่:  บาร์เซโลนา ประเทศสเปน
สูง:  1.78 เมตร (5 ฟุต 10 นิ้ว)
ตำแหน่ง:  กองกลาง
ชุดเยาวชน
1984–1988:  บาร์เซโลนา
ชุดใหญ่*
| ปี |  ทีม |  ลงเล่น† |  (ประตู)† |
| 1988–1990 |  บาร์เซโลนาเบ |  52 |  (6) |
| 1990–1992 |  ฟีเกเรส |  72 |  (6) |
| 1992–1995 |  เซลตา |  26 |  (1) |
| 1995–1996 |  บาดาโคซ |  33 |  (2) |
| 1996–1997 |  มายอร์กา |  10 |  (0) |
| 1997–1998 |  เยย์ดา |  21 |  (3) |
| 1998–2000 |  เอลเช |  29 |  (1) |
| 2000–2002 |  กราเมเนต |  28 |  (2) |
| รวม |   |  305 |  (26) |
ผู้จัดการทีม
2007–2008:  บาร์เซโลนาเบ (ผู้ช่วย)
2008–2012:  บาร์เซโลนา (ผู้ช่วย)
2012–2013:  บาร์เซโลนา
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น.  † ลงเล่น (ประตู) 
ฟรันเซสก์ "ตีโต" บีลานอบา อี บาโย (กาตาลา: Francesc "Tito" Vilanova i Bayó) เกิดเมื่อวันที่ 17 กันยายน พ.ศ. 2512 เป็นนักฟุตบอลชาวสเปน เล่นในตำแหน่งกองกลาง มีชื่อเสียงเป็นที่รู้จัก ในฐานะผู้จัดการทีมสโมสรฟุตบอลบาร์เซโลนา
หลังจากเลิกเล่นฟุตบอลแล้ว ตีโตเข้าเป็นผู้ช่วยของแป็ป กวาร์ดิออลา ผู้จัดการทีมบาร์เซโลนาในขณะนั้น ซึ่งเป็นส่วนหนึ่งที่ช่วยให้สโมสรเป็นแชมป์ถึง 14 รายการ ในฤดูกาล 2012 สโมสรเลื่อนตำแหน่งให้ตีโต ขึ้นเป็นผู้จัดการทีมแทนกวาร์ดิออลา และเป็นแชมป์ลาลิกา ฤดูกาล 2012–13 ต่อมาเมื่อ 19 กรกฎาคม 2013 ตีโตต้องลาออกจากผู้จัดการทีมบาร์เซโลนา เนื่องจากแพทย์ตรวจพบมะเร็งที่ต่อมน้ำลาย ซึ่งหากเขายังทำงานต่อไปจะเป็นอุปสรรคต่อการรักษา และในที่สุด 25 เมษายน 2014 ตีโตก็ถึงแก่กรรม ขณะมีอายุ 45 ปี ด้วยสาเหตุจากเนื้อร้ายดังกล่าว
ทะเลสาบน็อยซีเดิล

| ทะเลสาบน็อยซีเดิล |
| --- | --- |
Neusiedler See   Fertő tó
ภาพดาวเทียมของทะเลสาบน็อยซีเดิล
ทะเลสาบน็อยซีเดิล
ที่ตั้ง: ออสเตรีย ฮังการี
พิกัด: 47°50′N 16°45′E﻿ / ﻿47.833°N 16.750°E﻿ / 47.833; 16.750
ชนิด: ทะเลปิด
แหล่งน้ำไหลเข้าหลัก: หยาดน้ำฟ้า วูลคา
แหล่งน้ำไหลออก: การระเหย (90%) Einserkanal [de; hu; it; nl; pl] (artificial)
พื้นที่รับน้ำ: 1,120 ตารางกิโลเมตร (430 ตารางไมล์)
ประเทศในลุ่มน้ำ: ออสเตรีย ฮังการี

ช่วงยาวที่สุด: 36 กิโลเมตร (22 ไมล์)
ช่วงกว้างที่สุด: 12 กิโลเมตร (7.5 ไมล์)
พื้นที่พื้นน้ำ: 315 ตารางกิโลเมตร (122 ตารางไมล์)
ความลึกโดยเฉลี่ย: 1 เมตร (3 ฟุต 3 นิ้ว)
ความลึกสูงสุด: 1.8 เมตร (5 ฟุต 11 นิ้ว)
ปริมาณน้ำ: 0.325 ลูกบาศก์กิโลเมตร (0.078 ลูกบาศก์ไมล์)
ความสูงของพื้นที่: 115.45 เมตร (378.8 ฟุต)

เมือง: Neusiedl am See, Rust

 แหล่งมรดกโลกโดยยูเนสโก
ชื่อที่ขึ้นทะเบียน: Fertő/Neusiedlersee Cultural Landscape
ประเภท: วัฒนธรรม
เกณฑ์: v
ขึ้นเมื่อ: 2001 (คณะกรรมการสมัยที่ 25)
เลขอ้างอิง: 772
ประเทศ: ออสเตรียและฮังการี
ภูมิภาค: ยุโรปและอเมริกาเหนือ
 
 พื้นที่ชุ่มน้ำแรมซาร์
ชื่อที่ขึ้นทะเบียน: Neusiedlersee, Seewinkel & Hanság
ขึ้นเมื่อ: 16 ธันวาคม ค.ศ. 1982
เลขอ้างอิง: 271
 
 พื้นที่ชุ่มน้ำแรมซาร์
ชื่อที่ขึ้นทะเบียน: Lake Fertö
ขึ้นเมื่อ: 17 มีนาคม ค.ศ. 1989
เลขอ้างอิง: 420
 
 
ทะเลสาบน็อยซีเดิล (เยอรมัน: Neusiedler See) หรือ ทะเลสาบแฟร์เตอ (ฮังการี: Fertő tó) เป็นทะเลสาบน้ำตื้น อยู่บริเวณชายแดนของประเทศออสเตรียกับฮังการี มีเนื้อที่ 315 ตารางกิโลเมตร (122 ตารางไมล์) อยู่ในเขตประเทศออสเตรีย 240 ตารางกิโลเมตร (93 ตารางไมล์) และอยู่ในเขตประเทศฮังการี 75 ตารางกิโลเมตร (29 ตารางไมล์) ทะเลสาบมีพื้นที่รับน้ำราว 1,120 ตารางกิโลเมตร (430 ตารางไมล์) จากทิศเหนือถึงใต้ทะเลสาบมีความยาว 36 กิโลเมตร (22 ไมล์) และมีความกว้างจากทิศตะวันออกถึงตะวันตก ระหว่าง 6 กิโลเมตร (3 1⁄2 ไมล์) ถึง 12 กิโลเมตร (7 1⁄2 ไมล์)
ทะเลสาบนี้เคยอยู่ในเขตประเทศฮังการีทั้งหมด จนกระทั่ง ค.ศ. 1922 บางส่วนได้โอนไปอยู่ในประเทศออสเตรียพร้อมกับรัฐบัวร์เกินลันท์
แหล่งข้อมูลอื่น

เว็บไซต์ทางการ (ในภาษาอังกฤษ)
ทะเลสาบน็อยซีเดิลที่ funiq.hu (ในภาษาอังกฤษ)
| ด ค กแหล่งมรดกโลกในประเทศออสเตรีย |
| --- | --- | --- |
| ทางวัฒนธรรม |  ศูนย์กลางประวัติศาสตร์นครซาลซ์บูร์ก  พระราชวังและสวนแห่งเชินบรุนน์  ภูมิทัศน์วัฒนธรรมซัลทซ์คัมเมอร์กูท/ฮัลล์ชตัทท์-ดัคชไตน์  ทางรถไฟสายเซมเมอริง  นครกราซ - ศูนย์กลางประวัติศาสตร์และชลอสส์เอ็กเกินแบร์ก  ภูมิทัศน์วัฒนธรรมวาเคา  ภูมิทัศน์วัฒนธรรมแฟร์เตอ/นอยซีดเลอร์เซ  ศูนย์กลางประวัติศาสตร์เวียนนา  แหล่งที่อยู่อาศัยแบบเรือนยกพื้นยุคก่อนประวัติศาสตร์โดยรอบเทือกเขาแอลป์  เมืองสปาใหญ่แห่งยุโรป  แนวพรมแดนของจักรวรรดิโรมัน – ระบบป้องกันชายแดนดานูบ (ส่วนตะวันตก)  |  |
| ทางธรรมชาติ |  ป่าต้นบีชปฐมภูมิแห่งเทือกเขาคาร์เพเทียนและภูมิภาคอื่นของยุโรป  |  |
หมายเหตุ: ใช้ชื่อตามที่ได้เสนอขึ้นทะเบียนเป็นแหล่งมรดกโลก
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  สเปน  เยอรมนี  อิสราเอล  ลัตเวีย  เช็กเกีย 
อื่น ๆ:  IdRef
ถั่วดาล

ดาลมาซูร์ ทำจากถั่วเลนทิลแดง
ดาล มขานี อาหารของชาวปัญจาบ
ดาล (ฮินดี: दाल Dāl, เนปาล: दाल Daal, เบงกอล: ডাল Dāl, กันนาดา: ಬೇಳೆ Bēḷe, กอนกานี: दाळ, Dāl, มลยาฬัม: പരിപ്പു Parippu, มราฐี: डाळ Ḍāḷ, โอเดีย: ଡାଲି Daali, ทมิฬ: பருப்பு Paruppu, เตลูกู: పప్పు Pappu, Dāl, อูรดู: دال Dạl, คุชราต: દાળ Dāḷa, สิงหล: පරිප්පු Parippu) เป็นคำที่ชาวอินเดียใช้เรียกถั่วกระเทาะซีก ซึ่งเป็นส่วนประกอบที่สำคัญในอาหารอินเดีย คำว่าดาล มาจากภาษาสันสกฤตแปลว่าแยกออก
ดาลเป็นการเตรียมอาหารจากถั่วแห้งซึ่งเอาเปลือกชั้นนอกออก และยังหมายถึงแกงเนื้อสัตว์ที่ใช้ดาลเป็นส่วนประกอบสำคัญ พบในอาหารอินเดีย อาหารเนปาล อาหารปากีสถาน อาหารศรีลังกา และอาหารบังคลาเทศ  นิยมกินกับข้าวและผักในภาคใต้ของประเทศอินเดียและนิยมกินกับข้าว โรตี และจปาตี ทางภาคเหนือของอินเดียและปากีสถาน ดาลเป็นแหล่งของโปรตีนสำหรับอาหารที่มีเนื้อน้อยหรือไม่มีเลย ดาลในอาหารศรีลังกาคล้ายกับอาหารอินเดียใต้
ในอินเดียใต้ นิยมใช้ดาลทำอาหารที่เรียกว่า Sambar dal ซึ่งเป็นต้มยำของเม็ดถั่วแดงกับมะขามและผักบางชนิด กินกับข้าว
ชนิดของดาล

ดาลมีหลายชนิด ได้แก่
ดาลถั่วชันนา ทำจากถั่วชิกพี หรือถั่วเขียวเบงกอล (เมล็ดคล้ายถั่วเหลือง) ลอกเปลือก
ดาลถั่วเขียว เป็นดาลที่ทำจากถั่วเขียวชนิดเดียวกับที่นำมาเพาะถั่วงอก นิยมใช้ในภาคเหนือของอินเดีย เป็นส่วนผสมหลักของแกงทางอินเดียภาคใต้ที่เรียก Rasam
ดาลถั่วตูร์ (तूर डाळ - Tūr ḍāḷ ในภาษามราฐี; તુવે૨ દાળ ในภาษาคุชราต; अरहर दाल Arhar dāl หรือ तुवर दाल Tuvar dāl ในอุตรประเทศ; ହରଡ ଡାଲି Harada Daali ในโอริศา;  অড়হর ডাল Adahar ในเบงกอล; ತೊಗರಿ ಬೇಳೆ Togari bele ในภาษากันนาดา; కంది పప్పు Kandi pappu ในภาษาเตลูกู; തുവര (തുമര) പരിപ്പ് Tuvara หรือ Tumara parippu ในภาษามลยาฬัม; และ துவரம் பருப்பு Tuvaram paruppu ในภาษาทมิฬ) เป็นถั่วแขกชนิดสีเหลือง เป็นส่วนผสมหลักใน Sambar dal
ดาลถั่วอูร์ด หรือดาลถั่วดำ (उड़द दाल Uṛad dāl ภาษาฮินดี; ماش Māsh ภาษาอูรดูและภาษาปัญจาบ; ಉದ್ದಿನ ಬೇಳೆ Uddina bele ในภาษากันนาดา; Kolai dal ในภาษาเบงกอล; ବିରି ଡାଲି Biri daali ในภาษาโอริยา; మినుములు Minumulu, మినప పప్పు Minapa pappu, หรือ ఉద్ది పప్పు Uddhi pappu ในภาษาเตลูกู; உளுத்தம் பருப்பு Uḷuttam paruppu ในภาษาทมิฬ; และ ഉഴുന്നു പരിപ്പ് Uzhunnu parippu ภาษามลยาฬัม) ซึ่งถ้านำเปลือกออกจะเป็นสีขาวครีม เป็นส่วนผสมหลักของอาหารอินเดียใต้ Idli และ Dosai และเป็นส่วนผสมหลักของอาหารอินเดียตะวันออกของชาวโอริยา อัสสัม เบงกอล
แหล่งข้อมูลอื่น

ชาดา คำนวณ และ แสงโสม บุณยศักดิ์. (2545). "อาหารอินเดียตำรับพื้นบ้าน". กรุงเทพฯ: สนพ. หน้าต่างสู่โลกกว้าง. ISBN 9789745470569.
Salma Husain; Vijay Thukral (2018). Pull of Pulses: Full of Beans. Niyogi. ISBN 978-93-86906-19-9.
คาโรลีเนอ วอสนีอากี

| --- | --- |

สถิติอาชีพ: 640–269
สถิติอาชีพ: 39–56
อัปเดตล่าสุดเมื่อ: 21 มีนาคม พ.ศ. 2554
คาโรลีเนอ วอสนีอากี (เดนมาร์ก: Caroline Wozniacki) เป็นนักเทนนิสชาวเดนมาร์ก เกิดวันที่ 11 กรกฎาคม พ.ศ. 2533  วอสนีอากี ขึ้นเป็นนักเทนนิสมืออันดับ 1 ของโลกของดับเบิลยูทีเอในวันที่ 11 ตุลาคม ค.ศ. 2010  และจบปี 2010 ด้วยการเป็นอันดับ 1 ของโลก
ชีวิตส่วนตัว

ปีเตอร์และแอนนาพ่อและแม่ของวอสนีอากีเป็นคนเชื้อสายโปแลนด์ โดยวอสนีอากีฝึกสอนโดยพ่อของเธอ ปีเตอร์ ในอดีตพ่อและแม่ของเธอเป็นนักกีฬา แอนนาเป็นนักวอลเลย์บอลทีมโปแลนด์ ส่วนปีเตอร์เล่นฟุตบอลอาชีพที่เยอรมนี โดยครอบครัววอสนีอากีย้ายมาอยู่ที่เดนมาร์กเมื่อพ่อของเธอ ถูกซื้อตัวไปเล่นฟุตบอลอาชีพที่เดนมาร์ก แพทริก วอสนีอากี (Patrik Wozniacki) พี่ชายของเธอคือนักฟุตบอลอาชีพจากสโมสร BK Frem ในเดนมาร์ก
ในส่วนของกิจวัตรประจำวันของเธอคือ เล่นแฮนด์บอล ฟุตบอล ว่ายน้ำ และเล่นเปียโน
เธอประกาศหมั้นกับแฟนหนุ่มของเธอนักกอล์ฟระดับโลก Rory McIlroy ในทวิตเตอร์ของเธอในวันที่ 31 ธันวาคม 2013 .
เทนนิสระดับเยาวชน

วอสนีอากีชนะแกรนด์สแลมระดับเยาวชมาหลายรายการ อาทิ แชมป์เยาวชนหญิงเดี่ยวในปี 2006 และแชมป์โอเรนจ์โบวล์ในปี 2005 วอสนีอากีเริ่มเล่นใน WTA Tour ครั้งแรกที่รายการ ซินซินเนติ ในวันที่ 19 กรกฎาคม 2005 แต่พ่ายแพ้ให้กับ แพตตี้ ชไนเดอร์ มือวางอันดับ 1 ในขณะนั้น ในรอบแรก
ค.ศ. 2009

ในการแข่งขันเทนนิสแกรนด์สแลม ยูเอสโอเพ่น คาโรลีเนอ วอสนีอากีเป็นมือวางอันดับ 9 โดยชนะทั้ง มือวางอันดับ 6 และ อดีตแชมป์ปี 2006 สเวตลานา คุซเนตโซวา จากรัสเซียในรอบที่ 4, เมลานี อูแด็ง ดาวรุ่งจากสหรัฐอเมริกาในรอบก่อนรองชนะเลิศ และ ยานินา วิคเมเยอร์ ม้ามืดจากเบลเยียม ในรอบรองชนะเลิศ ผ่านเข้ารอบชิงชนะเลิศในระดับแกรนด์สแลม โดยแพ้ให้กับ คิม ไคลจ์สเตอร์ส 5-7, 3-6
การแข่งขัน โซนี่ อีริคสัน แชมป์เปียนชิพ ที่กรุงโดฮา ซึ่งเป็นรายการสุดท้ายของปี วอซเนียคแพ้ให้กับ เซเรนา วิลเลียมส์ ในรอบรองชนะเลิศ 4-6, ก่อนที่ วอสนีอากีจะขอถอนตัว หลังจากที่เซเรนานำอยู่ 1-0 เกมในเซตที่สอง
จบการแข่งขันฤดูกาลแข่งขันปี 2009 วอสนีอากีปิดอันดับโลกที่มืออันดับ 4 ของโลก สถิติชนะแพ้ 67-24 และทำเงินได้ถึง 2,371,550 ดอลลาร์สหรัฐ
สถิติการแข่งขันอาชีพ > แกรนด์สแลม หญิงเดี่ยว รอบชิงชนะเลิศ (1) > รองชนะเลิศ (1)

| 0 | 1 | 2 | 3 | 4 |
| --- | --- | --- | --- | --- |
| ปี | รายการ | พื้นผิว | คู่แข่งในรอบชิง | ผลการแข่งขัน |
| 2009 |  ยูเอสโอเพน | คอนกรีต |  คิม ไคลจ์สเตอร์ส | 7–5, 6–3 |
สถิติการแข่งขันอาชีพ > ดับเบิลยูทีเอทัวร์ แชมป์เปียนชิพ รอบชิงชนะเลิศ (1) > รองชนะเลิศ (1)

| 0 | 1 | 2 | 3 | 4 |
| --- | --- | --- | --- | --- |
| ปี | รายการ | พื้นผิว | คู่แข่งในรอบชิง | ผลการแข่งขัน |
| 2010 |  โดฮา | คอนกรีต |  คิม ไคลจ์สเตอร์ส | 6–3, 5–7, 6–3 |
สถิติการแข่งขันอาชีพ > ดับเบิลยูทีเอทัวร์ รอบชิงชนะเลิศทุกรายการ > ประเภทเดี่ยว (24) > ชนะเลิศ (19)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | วันที่ | รายการ,ประเทศ | พื้นสนาม | คู่แข่งในรอบชิง | ผลการแข่งขัน |
| 1. | 8 สิงหาคม 2008 |  สต็อกโฮล์ม, สวีเดน | คอนกรีต |  เวรา ดูเชวินา | 6–0, 6–2 |
| 2. | 23 สิงหาคม 2008 |  นิวเฮฟเวน, สหรัฐอเมริกา | คอนกรีต |  แอนนา ชัคเวทัดเซ | 3–6, 6–4, 6–1 |
| 3. | 5 ตุลาคม 2008 |  โตเกียว, ญี่ปุ่น | คอนกรีต |  คาเอีย คาเนปิ | 6–2, 3–6, 6–1 |
| 4. | 12 เมษายน 2009 |  ฟลอริดา, สหรัฐอเมริกา | ดิน |  อเล็กซานดรา วอซเนียค | 6–1, 6–2 |
| 5. | 20 มิถุนายน 2009 |  อีสต์บอร์น, สหราชอาณาจักร | หญ้า |  เวอร์จิเนีย ราซซาโน | 7–6(5), 7–5 |
| 6. | 23 สิงหาคม 2009 |  นิวเฮฟเวน, สหรัฐอเมริกา (2) | คอนกรีต |  เอเลนา เวสนินา | 6-2, 6-4 |
| 7. | 11 เมษายน 2010 |  ฟลอริดา, สหรัฐอเมริกา (2) | ดิน |  โอลกา โกวอร์ทโซวา | 6-2, 7-5 |
| 8. | 8 สิงหาคม 2010 |  โคเปนเฮเกน, เดนมาร์ก | คอนกรีต (i) |  คลารา ซาโคพาโลวา | 6–2, 7–6(5) |
| 9. | 23 สิงหาคม 2010 |  มอลทรีออล, แคนาดา | คอนกรีต |  เวรา ซโวนาเรวา | 6–3, 6–2 |
| 10. | 28 สิงหาคม 2010 |  นิวเฮฟเวน, สหรัฐอเมริกา (3) | คอนกรีต |  นาเดีย เปโตรวา | 6–3, 3–6, 6–3 |
| 11. | 2 ตุลาคม 2010 |  โตเกียว, ญึ่ปุ่น | คอนกรีต |  เอเลนา ดีเมนเทียวา | 1–6, 6–2, 6–3 |
| 12. | 10 ตุลาคม 2010 |  ปักกิ่ง, จีน | คอนกรีต |  เวรา ซโวนาเรวา | 6-3, 3-6, 6–3 |
| 13. | 20 กุมภาพันธ์ 2011 |  ดูไบ, สหรัฐอาหรับเอมิเรตส์ | คอนกรีต |  สเวตลานา คุซเนตโซวา | 6-1, 6–3 |
| 14. | 20 มีนาคม 2011 |  อินเดียนเวลส์, สหรัฐอเมริกา | คอนกรีต |  มาริยง บาร์โตลี | 6–1, 2–6, 6–3 |
| 15. | 10 เมษายน 2011 |  ชาร์ลสตัน, สหรัฐอเมริกา | ดิน |   เอเลนา เวสนินา | 6–2, 6–3 |
| 16. | 21 พฤษภาคม 2011 |  บรัสเซลส์, เบลเยียม | ดิน |  เผิง ส่วย | 2–6, 6–3, 6–3 |
| 17. | 12 มิถุนายน 2011 |  โคเปนเฮเกน, เดนมาร์ก (2) | คอนกรีต (i) |  ลูซี่ ซาฟาโรว่า | 6–1, 6–4 |
| 18. | 27 สิงหาคม 2011 |  นิวเฮฟเวน, สหรัฐอเมริกา (4) | คอนกรีต |  เพทร้า เซทคอฟสก้า | 6–4, 6–1 |
สถิติการแข่งขันอาชีพ > ดับเบิลยูทีเอทัวร์ รอบชิงชนะเลิศทุกรายการ > ประเภทเดี่ยว (24) > รองชนะเลิศ (10)

| 0 | 1 | 2 | 3 | 4 | 5 |
| --- | --- | --- | --- | --- | --- |
| ลำดับ | วันที่ | รายการ,ประเทศ | พื้นสนาม | คู่แข่งในรอบชิง | ผลการแข่งขัน |
| 1. | 26 ตุลาคม 2008 |  ลักเซมเบิร์กซิตี, ลักเซมเบิร์ก | คอนกรีต (i) |  เอเลนา ดีเมนเทียวา | 2–6, 6–4, 7–6(4) |
| 2. | 23 กุมภาพันธ์ 2009 |  เมมฟิส, สหรัฐอเมริกา | คอนกรีต (i) |  วิคตอเรีย อซาเรนกา | 6–1, 6–3 |
| 3. | 19 เมษายน 2009 |  ชาร์ลสตัน, สหรัฐอเมริกา | ดิน |  ซาบีน ลิซิคกี | 6–2, 6–4 |
| 4. | 17 พฤษภาคม 2009 |  มาดริด, สเปน | ดิน |  ดินารา ซาฟินา | 6–2, 6–4 |
| 5. | 11 กรกฎาคม 2009 |  แบสตาด, สวีเดน | ดิน |  มาเรีย โฮเซ มาร์ติเนซ ซานเชซ | 7–5, 6–4 |
| 6. | 13 กันยายน 2009 |  ยูเอสโอเพน, นิวยอร์ก, สหรัฐอเมริกา | คอนกรีต |  คิม ไคลจ์สเตอร์ส | 7-5,  6-3 |
| 7. | 21 มีนาคม 2010 |  อินเดียนเวลส์, สหรัฐอเมริกา | คอนกรีต |  เยเลนา แยนโควิช | 6-2,  6-4 |
| 8. | 31 ตุลาคม 2010 |  ดับเบิลยูทีเอ แชมป์เปียนชิพ, โดฮา, กาตาร์ | คอนกรีต |  คิม ไคลจ์สเตอร์ส | 6–3, 5–7, 6–3 |
| 9. | 26 กุมภาพันธ์ 2011 |  โดฮา, กาตาร์ | คอนกรีต |  เวรา ซโวนาเรวา | 6–4, 6–4 |
| 10. | 24 เมษายน 2011 |  สตุ๊ตการ์ท, เยอรมนี | ดิน (i) |   จูเลีย จอร์เกส | 7–6(3), 6–3 |
สถิติการแข่งขันอาชีพ > ดับเบิลยูทีเอทัวร์ รอบชิงชนะเลิศทุกรายการ > ประเภทคู่ (3) > ชนะเลิศ (2)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ,ประเทศ | พื้นสนาม | จับคู่กับ | คู่แข่งในรอบชิง | ผลการแข่งขัน |
| 1. | 28 กันยายน 2008 |  ปักกิ่ง, จีน | คอนกรีต |  อนาเบล เมดินา การ์ริเกส |  ฮาน ซินยุน    ซู อีฟาน | 6–1, 6–3 |
| 2. | 21 กุมภาพันธ์ 2009 |  เมมฟิส, สหรัฐอเมริกา | คอนกรีต (i) |  วิคตอเรีย อซาเรนกา |  ยูเลียนา เฟดาก    มิเชลลา ไครสจ์เชก | 6–1, 7–6(2) |
สถิติการแข่งขันอาชีพ > ดับเบิลยูทีเอทัวร์ รอบชิงชนะเลิศทุกรายการ > ประเภทคู่ (3) > รองชนะเลิศ (1)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| ลำดับ | วันที่ | รายการ,ประเทศ | พื้นสนาม | จับคู่กับ | คู่แข่งในรอบชิง | ผลการแข่งขัน |
| 1. | 26 กุมภาพันธ์ 2006 |  เมมฟิส, สหรัฐอเมริกา | คอนกรีต (i) |  วิคตอเรีย อซาเรนกา |  ลิซา เรย์มอนด์    ซาแมนธา สโตเซอร์ | 7-6(2), 6-3 |
ตารางสถิติการแข่งขันอาชีพในรายการสำคัญ

ตารางนี้จะช่วยอธิบายความหมายของแต่ละข้อความรวมทั้งอักษรย่อ
| ตารางเพื่อสร้างความเข้าใจในข้อความและอักษรย่อ |
| --- | --- | --- | --- |
| ชนะเลิศ / เข้าร่วม | อัตราส่วนของจำนวนครั้งที่ชนะเลิศ   ต่อจำนวนครั้งที่เข้าร่วมแข่งขันในรายการนั้น | ชนะ–แพ้ | จำนวนแมตช์ที่ชนะ–แพ้ |
รายละเอียดของแต่ละอักษรย่อ
| NH | ไม่มีการจัดการแข่งขันรายการนั้น | A | ไม่ได้เข้าร่วมแข่งขันในรายการนั้น |
| LQ | ตกรอบคัดเลือก | #R | 1R = ตกรอบแรก, 2R = ตกรอบที่สอง   3R = ตกรอบที่สาม, 4R = ตกรอบที่สี่   (RR = ตกรอบ Round Robin) |
| QF | ตกรอบก่อนรองชนะเลิศ (8 คนสุดท้าย) | SF | ตกรอบรองชนะเลิศ (4 คนสุดท้าย) |
| F | รองชนะเลิศ (รองแชมป์) | W | ชนะเลิศ (แชมป์เปี้ยน) |
ทราวิฑ

| ประชากรทั้งหมด |
| --- | --- |
ประมาณ 245 ล้าน
ภาษา
ตระกูลภาษาดราวิเดียน
ศาสนา
ส่วนใหญ่นับถือศาสนาฮินดู, พื้นบ้าน และอื่น ๆ: เชน, พุทธ, อิสลาม, คริสต์, ยูดาย
ทราวิฑ หรือ ทราวิฑะ (สันสกฤต: Drāviḍa) หรือ มิลักขะ (สันสกฤต: Milakkha) หรือ ดราวิเดียน (อังกฤษ: Dravidian) เป็นคำที่ชาวอารยัน (ชาวอิหร่านโบราณ) ใช้เรียกชาวทมิฬ ซึ่งเป็นชาวพื้นเมืองเดิมของอินเดีย โดยดูถูกว่า ชาวพื้นเมืองที่มีความล้าหลัง มีวิถีชีวิต วัฒนธรรมประเพณีที่แปลกประหลาด และเป็นที่เกลียดชังของชาวอารยันผู้ดำรงอารยธรรมเมโสโปเตเมีย นอกจากนี้ มีคำกล่าวว่า "เรารับความเกลียดชังมิลักขะมาจากพระสงฆ์ในศาสนาลังกาวงศ์"
ประวัติศาสตร์

ก่อนที่ชาวอารยัน (ชาวตะวันตกเรียกว่าชาวเปอร์เซีย) ซึ่งเป็นชาวอิหร่านโบราณ จะอพยพเข้ามาในดินแดนชมพูทวีป มีชาวทราวิฑะ หมายถึง ชาวทมิฬเดิมอาศัยอยู่แถบลุ่มแม่น้ำสินธุมานานกว่า 1,500 ปี ก่อนคริสตกาล
มีทั้งภาษาทมิฬ และอักษรทมิฬ บ่งบอกถึงความเป็นรัฐชาติในอดีต ปัจจุบันกลายเป็นชนกลุ่มน้อย ที่มีภาษาตนเองอย่างเป็นทางการใน อินเดีย ศรีลังกา และสิงคโปร์
ประชากร

ในอินเดีย ประมาณ 300 ล้านคน ร้อยละ 25
ในศรีลังกา ประมาณ 1.6 ล้านคน ร้อยละ 8
ในสิงคโปร์ ประมาณ 0.4 ล้านคน ร้อยละ 8.1